กระทรวงสาธารณสุข แนะประชาชน งดเดินทางกลับภูมิลำเนา รวมถึงงดการรดดำหัวผู้ใหญ่ช่วงเทศกาลสงกรานต์ ชี้เชื้อโควิดอยู่ในน้ำนาน 4-10 วัน
กระทรวงสาธารณสุข แนะประชาชน งดเดินทางกลับภูมิลำเนา รวมถึงงดการรดดำหัวผู้ใหญ่ช่วงเทศกาลสงกรานต์ ชี้เชื้อโควิดอยู่ในน้ำนาน 4-10 วันนายแพทย์ บัญชา ค้าของ รองอธิบดีกรมอนามัย กล่าวว่า จากสถานการณ์การแพร่ระบาดของโรคโควิด-19 ตั้งแต่วันที่ 14 มีนาคมจนปัจจุบันมีตัวเลขที่ขยับลดลงอย่างต่อเนื่อง ขณะเดียวกันตัวเลขประชาชนที่เดินทางลดลง จากศูนย์เทคโนโลยีสารสนเทศและการสื่อสาร สำนักงานปลัดกระทรวงคมนาคม พบว่า ต้นเดือนเมษายน ที่ผ่านมา มีประชาชนเดินทางกว่า 3 ล้านคน ปัจจับันนี้มีประชาชนเดินทางลดลงเหลือ 1 ล้านคนต่อวัน โดยหยุดวันเสาร์ อาทิตย์ ประชาชนเดินทางน้อยที่สุด ภาพรวมสามารถลดการเดินทางได้ประมาณร้อยละ 65 เเสดงให้เห็นว่าประชาชนอยู่บ้านมากขึ้น ส่วนผลสำรวจวันที่ 8 เมษายน 63 พบว่า จำนวนประชาชน 1,709 ราย พบว่ามีจำนวนคนอยู่บ้านร้อนละ 50 ส่วนระยะห่างทางสังคมลดลง แต่อย่างไรก็ตาม ประชาชนทุกคนยังคงเข้าใจและตระหนักในเรื่องการป้องกันและการแพร่กระจายของเชื้อโรคโควิด-19 มีถึงร้อยละ 90 ทั้งนี้ช่วงสงการณ์เป็นช่วงที่มีโอกาสติดเชื้อของโรคโควิด-19 มากขึ้น โดยประชาชนต้องช่วยกันป้องกันเพื่อลดการแพร่ระบาด โดยปัจจัยเลี่ยงที่สัมผัสมากสุดคือ กับบุคคลใกล้ชิด รองลงมาคือ คนเดินทางกับจากต่างประเทศ แต่สนามมวยตัวเลขวันนี้ไม่พบผู้ติดเชื้อจากสนามมวย แต่สถานบันเทิง สถานที่แออัด ยังคงเป็นพื้นที่เสี่ยงอยู่มากรองอธิบดีกรมอนามัย กล่าวอีกว่า จากสถิตของกรมควบคุมโรค กระทรวงสาธารณสุข  พบว่า ผู้ที่ป่วยที่ติดเชื้อส่วนใหญ่สัมผัสกับบุคคลในครอบครัว มีถึงร้อยละ 55 ส่วนใหญ่เป็นสามีภรรยา โดยเด็กเล็กยังคงมีตัวเลขติดเชื้อน้อยสุด ยังเป็นข้อสังเกตที่กรมควบคุมโรค จะพิสูจน์ ขณะที่ช่วงสงกรานต์ที่จะถึงนี้ประชาชนไม่ควบคุม ระมัดระวัง ตัวเลขจะมีการขยับมากขึ้นจึงมีมาตรการควบคุมเฝ้าระวัง โดย ขอความร่วมมือ หากไม่มีความจำเป็นไม่ควรเดินทางในช่วงระยะนี้ หากจะส่งความรักในช่วงสงกรานต์ ให้คุยผ่านทางโทรศัพท์แทน ส่วนกรณีที่อยู่บ้านรวมกันเป็นครอบครัว สามารถกราบขอพรผู้สูงอายุได้ ซึ่งต้องสวมหน้ากากอนามัยเว้นระยะห่างประมาณ 2 เมตร งดการรดน้ำดำหัวผู้ใหญ่แบบใกล้ชิดเพราะเชื้อโควิด-19 สามารถอยู่ในน้ำได้นานถึง 4-10 วัน